Projektas

**ROKIŠKIO RAJONO SAVIVALDYBĖS TARYBA**

**S P R E N D I M A S**

**DĖL ROKIŠKIO RAJONO SAVIVALDYBĖS TARYBOS 2015 M. GEGUŽĖS 8 D. SPRENDIMO NR. TS-124 „DĖL ADMINISTRACINĖS KOMISIJOS PRIE ROKIŠKIO RAJONO SAVIVALDYBĖS TARYBOS NUOSTATŲ PATVIRTINIMO IR ADMINISTRACINĖS KOMISIJOS PRIE ROKIŠKIO RAJONO SAVIVALDYBĖS TARYBOS SUDARYMO“ PRIPAŽINIMO NETEKUSIU GALIOS**

2017 m. sausio 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, 15 straipsniu, Lietuvos Respublikos administracinių nusižengimų kodekso patvirtinimo, įsigaliojimo ir įgyvendinimo tvarkos įstatymo 1, 2 ir 7 straipsniais, Rokiškio rajono savivaldybės taryba n u s p r e n d ž i a:

Pripažinti netekusiu galios Rokiškio rajono savivaldybės tarybos 2015 m. gegužės 8 d. sprendimą Nr. TS-124 „Dėl Administracinės komisijos prie Rokiškio rajono savivaldybės tarybos nuostatų patvirtinimo ir administracinės komisijos prie Rokiškio rajono savivaldybės tarybos sudarymo“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Regina Strumskienė

**ROKIŠKIO RAJONO SAVIVALDYBĖS TARYBOS SPRENDIMO**

**„DĖL ROKIŠKIO RAJONO SAVIVALDYBĖS TARYBOS 2015 M. GEGUŽĖS 8 D. SPRENDIMO NR. TS- 124 „DĖL ADMINISTRACINĖS KOMISIJOS PRIE ROKIŠKIO RAJONO SAVIVALDYBĖS TARYBOS NUOSTATŲ PATVIRTINIMO IR ADMINISTRACINĖS KOMISIJOS PRIE ROKIŠKIO RAJONO SAVIVALDYBĖS TARYBOS SUDARYMO“ PRIPAŽINIMO NETEKUSIU GALIOS**

**AIŠKINAMASIS RAŠTAS**

 **Parengto sprendimo projekto tikslai ir uždaviniai.** Sprendimu bus panaikintaAdministracinė komisija prie Rokiškio rajono savivaldybės tarybos. Panaikinus Administracinę komisiją bus įvykdyti Lietuvos Respublikos administracinių nusižengimų kodekso patvirtinimo, įsigaliojimo ir įgyvendinimo tvarkos įstatymo ir Lietuvos Respublikos vietos savivaldos įstatymo reikalavimai.

 **Šiuo metu esantis teisinis reglamentavimas.** Lietuvos Respublikos administracinių nusižengimų kodekso patvirtinimo, įsigaliojimo ir įgyvendinimo tvarkos įstatymas, Lietuvos Respublikos vietos savivaldos įstatymas.

 **Sprendimo projekto esmė.** Nuo 2017 m. sausio 1 d. įsigaliojo Lietuvos Respublikos administracinių nusižengimų kodeksas, o Lietuvos Respublikos administracinių teisės pažeidimų kodeksas neteko galios. Įsigaliojus Administracinių nusižengimų kodeksui, neteko galios teisės aktai, kurių pagrindu buvo sudaryta administracinė komisija, nes Administracinių nusižengimų kodeksas nesuteikia teisės Administracinėms komisijoms prie savivaldybių tarybų nagrinėti administracinių nusižengimų bylas. Lietuvos Respublikos vietos savivaldos įstatymo Nr. I-533 13, 15 ir 27 straipsnių pakeitimo įstatymo 2 straipsnio 2 dalyje numatyta, pripažinti netekusiu galios Vietos savivaldos įstatymo 15 straipsnio 2 dalį („Administracinė komisija nagrinėja Administracinių teisės pažeidimų kodekso jos kompetencijai priskirtas administracinių teisės pažeidimų bylas“. Lietuvos Respublikos vietos savivaldos įstatymo 15 straipsnio pakeitimai taip pat įsigaliojo nuo sausio 1 d. Kadangi nuo 2017 m. sausio 1 d. jokie teisės aktai nebenumato Administracinių komisijų prie savivaldybių tarybų veiklos, tokios komisijos turi būti panaikintos.

 Panaikinus administracinę komisiją, administracinių bylų nagrinėjimą perims Rokiškio rajono savivaldybės administracijos valstybės tarnautojai pagal jiems priskirtas veiklos sritis.

 **Galimos pasekmės, priėmus siūlomą tarybos sprendimo projektą:**

 **teigiamos** – bus įgyvendinti aukščiau iš vardintų teisės aktų reikalavimai.

 **neigiamos** – nėra.

 **Kokia sprendimo nauda Rokiškio rajono gyventojams.** Priimtus įstatymus privalu vykdyti visiems. Rokiškio rajono savivaldybės tarybai priėmus sprendimą ir panaikinus Administracinę komisiją, bus įvykdyti įstatymo reikalavimai. Tuo pačiu valstybės tarnautojai, dalyvavę komisijos darbe, laiką, kurį skirdavo komisijai, galės skirti rajono gyventojams, spręsdami jiems aktualius klausimus.

 **Finansavimo šaltiniai ir lėšų poreikis:** sprendimo įgyvendinimui lėšų nereikalinga.

 **Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

 **Antikorupcinis vertinimas-** teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Juridinio ir personalo skyriaus vedėja Regina Strumskienė